《宪宗章武孝皇帝挽歌词三首（膳部员外时作）》
唐代·元稹

国付重离后，身随十圣仙。北辰移帝座，西日到虞泉。

方丈言虚设，华胥事眇然。触鳞曾在宥，偏哭堕髯前。

天宝遗馀事，元和盛圣功。二凶枭帐下，三叛斩都中。

始服沙陀虏，方吞逻逤戎。狼星如要射，犹有鼎湖弓。

月落禁垣西，星攒晓仗齐。风传宫漏苦，云拂羽仪低。

路隘车千两，桥危马万蹄。共蹉封石检，不为报功泥。

作者简介：元稹（779年－831年，或唐代宗大历十四年至文宗大和五年），字微之，别字威明，唐洛阳人（今河南洛阳）。父元宽，母郑氏。为北魏宗室鲜卑族拓跋部后裔，是什翼犍之十四世孙。早年和白居易共同提倡“新乐府”。世人常把他和白居易并称“元白”。